
Aktivita : Mlieko a mliečne výrobky od slovenských kravičiek

1. Cieľ, zameranie aktivity :
    Cieľom aktivity bolo spoznať odkiaľ k nám prichádza mliečko, od narodenia malej kravičky 
    až po zakúpenie a konzumovanie mlieka a mliečnych výrobkov.

2. Vyučovací predmet :
     Prvouka - 1. - 4. ročník - Človek a príroda - Chov živočíchov a úžitok z nich

3. Pomôcky :
    Makety obrázkov kravičiek, baliaci papier, lepidlo, farbičky, nožnice.
    Produkty mliečnej výroby.

4. Príprava :
    Vyučujúca pripravila veľký baliaci papier, makety kravičiek, ktoré deti počas 2. aktivity 
    obkresľovali a lepili.

5. Postup / Realizácia :
    Aktivita prebiehala v 3. častiach :
     1. časť - exkurzia do Firstfarms v Plaveckom Štvrtku.
     Cieľom exkurzie do FirstFarms Plavecký Štvrtok bolo, aby sa deti spoločne prizreli 
     a dozvedeli o kravičkách, teliatkach, mliečku. Čo všetko ujovia a tety na farme musia
    
   urobiť, aby sa mliečko od kravičky dostalo do pohárika na náš stôl. Vypočuli si veľa 
    zaujímavého - koľko mliečka máme od jednej kravičky za deň, ako a čím ich kŕmia, čistia, 
    doja, kde sa kravičky pasú, v akom prostredí žijú a ako im pri tom pomáhajú stroje
    a počítače. Aké je mlieko, ktoré nám dávajú naše kravy, koľko obsahuje bielkovín, tukov, 
   od čoho to závisí, aby mala kravička dostatok mlieka. 
    2. časť - v triede - zopakovanie poznatkov z farmy, obkresľovanie kravičky, zdatnejšie deti 
    sa snažili kravičku nakresliť samy a prilepovanie na plagát - pasúce sa kravičky na lúke.
    3. časť - v rámci vyhlásenia dennej témy Mlieko a mliečne výrobky od slovenských 
    kravičiek si deti 1. stupňa priniesli na desiatu mliečko, mliečne výrobky - výlučne 
    od slovenských kravičiek a slovenských výrobcov. Aktivita prebiehala súťažne, hliadky 
    žiakov 2. stupňa kontrolovali a bodovali mliečne výrobky v jednotlivých triedach - zvlášť si 
    všímali výrobcov.

6. Zhrnutie :
    Žiaci získali poznatky, odkiaľ prichádza do predajní mlieko, prečo je mliečko od našich 
    kravičiek zdravé a najlepšie, čo všetko obsahuje, čím je pre organizmus človeka dôležité.

